

|  |  |
| --- | --- |
| **AΠΟ:**  **ΔΗΜΟ**  **ΣΚΟΠΕΛΟΥ****ΓΡΑΦΕΙΟ ΔΗΜΑΡΧΟΥ**ΔΙΕΥΘΥΝΣΗ: ΔΗΜΟΣ ΣΚΟΠΕΛΟΥΤ.Κ.: 37003ΠΛΗΡΟΦΟΡΙΕΣ: ΟΜΑΔΑ ΣΒΑΚ ΔΗΜΟΥ ΣΚΟΠΕΛΟΥΚ. ΑΛΕΞΑΝΔΡΟΣ ΟΙΚΟΝΟΜΟΥΚ. ΔΗΜΗΤΡΗΣ ΠΑΠΑΔΗΜΗΤΡΙΟΥΤΗΛ.: 24243-50100, 24243-50101E-MAIL: oikonomou@skopelos.gov.gr papadimitriou@skopelos.gov.gr | ΠΡΟΣ: **ΠΙΝΑΚΑΣ ΑΠΟΔΕΚΤΩΝ**ΔΙΚΤΥΟ ΕΜΠΛΕΚΟΜΕΝΩΝ ΦΟΡΕΩΝ ΓΙΑ ΤΟ ΣΒΑΚ ΔΗΜΟΥ ΣΚΟΠΕΛΟΥ |

**ΘΕΜΑ: Πρόσκληση συμμετοχής στην «Πρώτη Θεματική Διαβούλευση του Σχεδίου Βιώσιμης Αστικής Κινητικότητας (ΣΒΑΚ) για το νησί της Σκοπέλου»**

Αξιότιμοι συμπολίτες,

Ο Δήμος μας απευθύνει πρόσκληση συμμετοχής στην «*Πρώτη Θεματική Διαβούλευση του Σχεδίου Βιώσιμης Αστικής Κινητικότητας (ΣΒΑΚ) για το νησί της Σκοπέλου*».

Η διαβούλευση θα πραγματοποιηθεί διαδικτυακά την Τετάρτη 23 Μαρτίου 2022 στις 11:00. Ο σύνδεσμος για τη συμμετοχή στη διαβούλευση είναι:

<https://lever.webex.com/lever/j.php?MTID=m7d57f914f375e63a90812ca1c8b4ff01>

Ο Δήμος Σκοπέλου, εφαρμόζοντας τις εθνικές και ευρωπαϊκές οδηγίες για προώθηση βιώσιμων αστικών μεταφορών, προχωράει στην εκπόνηση του Σχεδίου Βιώσιμης Αστικής Κινητικότητας (ΣΒΑΚ), το οποίο θα προδιαγράψει το μελλοντικό σύστημα μετακινήσεων του νησιού μας.

Θεμελιώδης στόχος του ΣΒΑΚ είναι να διαμορφώσει ένα σύστημα που από τη μία θέτει στο επίκεντρο την εξυπηρέτηση των ήπιων μορφών μετακίνησης (πεζή και ποδήλατο) και από την άλλη να περιορίσει την αλόγιστη χρήση του ιδιωτικού αυτοκινήτου. Με τον τρόπο αυτόν επιδιώκεται ένα νησιωτικό-αστικό περιβάλλον απαλλαγμένο από οχλήσεις και ρύπους που προέρχονται από τις μεταφορές και φιλικότερο προς τον άνθρωπό, γεγονός που βελτιώνει σημαντικά την παρεχόμενη ποιότητα ζωής.

Ο Δήμος Σκοπέλου, θέλοντας να εξασφαλίσει το καλύτερο δυνατό αποτέλεσμα, επιθυμεί την ενεργή συμμετοχή της τοπικής κοινωνίας, τόσο μέσω των θεματικών διαβουλεύσεων με τη μορφή εργαστηρίων που θα διοργανωθούν όσο και των διαδικτυακών ερευνών που θα πραγματοποιηθούν, ώστε το περιεχόμενο του ΣΒΑΚ να αποτελέσει προϊόν συμμετοχικών διαδικασιών που λαμβάνουν υπόψη το σφυγμό της τοπικής κοινωνίας.

Στο πλαίσιο της 1ης Θεματικής Διαβούλευσης, θα πραγματοποιηθεί συνάντηση του δικτύου εμπλεκομένων φορέων με τη μορφή θεματικού εργαστηρίου προκειμένου:

* Να ενημερωθεί για το ΣΒΑΚ του Δήμου Σκοπέλου, καθώς και για τα στάδια εκπόνησής του.
* Να διατυπώσει τον ρόλο που διαδραματίζει στο σύστημα μεταφορών της πόλης.
* Να τοποθετηθεί υπεύθυνα και τεκμηριωμένα σχετικά με τα προβλήματα που εντοπίζει στη λειτουργία του υφιστάμενου συστήματος μεταφορών.

Η ομάδα έργου επισυνάπτει με την παρούσα πρόσκληση ένα ενημερωτικό τεύχος περί ΣΒΑΚ, καθώς και τον παρακάτω Σύνδεσμο για την τοποθέτηση του κάθε Φορέα μέσω διαδικτυακού ερωτηματολογίου:

<https://forms.office.com/r/MNUJNt3aMt>

Η συμμετοχή σας στην 1η Θεματική Διαβούλευση κρίνεται απαραίτητη για να φέρουμε εις πέρας το όραμα του ΣΒΑΚ για τον Δήμο μας.

**ΣΥΝΝΗΜΕΝΑ**

1. Ενημερωτικό Τεύχος ΣΒΑΚ

Ο Δήμαρχος